text: [{"text_idx": "#000000", "text": "O\u0301kenda hetjan \u2013 i\u0301 dag ein kend hetja!"}, {"text_idx": "#000001", "text": "Fri\u0301ggjadagin 25. juni vo\u0301ru 150 a\u0301r li\u00f0in si\u0301\u00f0an f\u00f8royski Kongotru\u0301bo\u00f0arin Daniel J. Danielsen (1766-1916), vanliga ro\u0301ptur Dollin, var\u00f0 borin i\u0301 heim. Hann doy\u00f0i i\u0301 a\u0301rinum 1916 bert 45 a\u0301ra gamal, og liggur grivin i\u0301 gamla kirkjugar\u00f0i a\u0301 Svi\u0301naryggi i\u0301 Havn."}, {"text_idx": "#000002", "text": "Dollin er i\u0301 familju vi\u00f0 tey kendu to\u0301nleikafo\u0301lkini i\u0301 Havn, sum vanliga ver\u00f0a ro\u0301pt \u201cTey a\u0301 Kamarinum\u201d, og tey minnast \u00f8ll, at ta\u0301 i\u00f0 Dollin var\u00f0 umtala\u00f0ur i\u0301 teirra barnaheimi i\u0301 Gri\u0301m Kambansg\u00f8tu, var\u00f0 hann alti\u00f0 nevndur \u201cOnkul Da\u0301njal\u201c og ta\u00f0 ver\u00f0ur hann ro\u0301ptur enn dagin i\u0301 dag millum systkini \u201cA\u0301 Kamarinum\u201d."}, {"text_idx": "#000004", "text": "Sigga fo\u0301r til Keypmannhavnar sum 24 a\u0301ra gomul at t\u00e6na hja\u0301 eini ri\u0301kari familju. Hon kemur saman vi\u00f0 einum danskara, sum kallast Ludvig J\u00f8rgensen. Sigga ver\u00f0ur vi\u00f0 barn, og tann 25. juni 1871 a\u0301tti hon ein son, sum ver\u00f0ur doyptur i\u0301 Do\u0301mkirkjuni i\u0301 Keypmannahavn: Ludvig Daniel Jacob Danielsen."}, {"text_idx": "#000005", "text": "Sigga velur at koma aftur til F\u00f8roya stutt eftir, og ta\u0301 i\u00f0 drongurin er try\u0301 a\u0301ra gamal, i\u0301 1874, ver\u00f0ur mamman gift vi\u00f0 Ja\u0301kup Jacobsen a\u0301 Kamarinum. Hesin Ja\u0301kup kom at vera sum ein pa\u0301pi fyri li\u0301tla dreingin hja\u0301 Siggu. Sigga og Ja\u0301kup fingu fimm b\u00f8rn, men bert eitt teirra kom undan, sum var tann navnframi byggimeistarin Magnus a\u0301 Kamrinum. Magnus a\u0301 Kamarinum og Dollin vo\u0301ru sostatt ha\u0301lvbeiggjar."}, {"text_idx": "#000006", "text": "RADIKAL UMVENDINGDollin var\u00f0 konfirmera\u00f0ur i\u0301 Havnar Kirkju i\u0301 1886, og sum 18 a\u0301ra gamal fer hann til Skotlands at lesa til maskinmeistrara. Hann var ein li\u0301vsnjo\u0301tari vi\u00f0 ru\u0301sdrekka og gudleysari li\u0301vsf\u00f8rslu. Ta\u0301 i\u00f0 hann er 27 a\u0301ra gamal renir hann seg i\u0301 eitt kristiligt u\u0301tim\u00f8ti i\u0301 Glasgow, sum o\u0301iva\u00f0 hevur mint hann a\u0301 u\u0301tim\u00f8tini, sum William Gibson Sloan (Gamli Sloan) hev\u00f0i i\u0301 Havnag\u00f8tum, ta\u0301 i\u00f0 Dollin vaks upp i\u0301 Havn."}, {"text_idx": "#000007", "text": "Evangeliski bo\u00f0skapurin a\u0301 hesum u\u0301tim\u00f8ti virka\u00f0i so sterkt a\u0301 Dollan, at hann a\u0301 sta\u00f0num ja\u0301tta\u00f0i Jesus sum Harra og Frelsara, og gav seg fullkomuliga yvir til Harran. Dollin gj\u00f8rdist ein broyttur ma\u00f0ur, og ta\u00f0 var skjo\u0301tt, at hann ynskti at bru\u0301ka si\u0301na ti\u0301\u00f0 og evnir i\u0301 Harrans t\u00e6nastu."}, {"text_idx": "#000008", "text": "Hann fo\u0301r a\u0301 bi\u0301bliusku\u0301la i\u0301 London at bu\u0301gva seg u\u0301t til tru\u0301bo\u00f0aravirki. Hann kendi eitt kall at fara til Congo, og i\u0301 apri\u0301l i\u0301 1901, ta\u0301 i\u00f0 hann er 30 a\u0301ra gamal, fer hann avsta\u00f0 til Congo, har hann kom at virka, b\u00e6\u00f0i sum maskinma\u00f0ur, skipari og evangelistur a\u0301 einum missio\u0301nsba\u0301ti, sum sigldi a\u0301 sto\u0301ru Congoa\u0301nni, har ein sto\u0301rur partur av fo\u0301lkinum i\u0301 Congo bu\u0301\u00f0i. Dollin l\u00e6rdi skjo\u0301tt at tala ma\u0301li\u00f0 hja\u0301 teimum innf\u00f8ddu."}, {"text_idx": "#000009", "text": "Ta\u00f0, sum ger Dollan og hansara pr\u00e6dikut\u00e6nastu framvi\u00f0 a\u0301arbakkanum a\u0301 sto\u0301ru Congoa\u0301nni til naka\u00f0 heilt serskilt, er, at hann vi\u00f0 egnum eygum upplivdi r\u00e6\u00f0uleikarnar, sum fo\u0301lki\u00f0 livdi i\u0301 undir r\u00e6\u00f0usty\u0301rinum hja\u0301 Belgiska konginum Leopold II, og at hann gj\u00f8rdi naka\u00f0 vi\u00f0 ta\u00f0."}, {"text_idx": "#000010", "text": "O\u0301li Jacobsen, rith\u00f8vundur, hevur skriva\u00f0 a\u0301hugaverda bo\u0301k um avrikini i\u0301 hesum sambandi hja\u0301 Dollanum i\u0301 Congo. Bo\u0301kin eitur: Dollin, Havnama\u00f0urin, sum broytti heimss\u00f8guna."}, {"text_idx": "#000011", "text": "DOLLIN GJ\u00d8RDI MUNDollin la\u0301 ikki a\u0301 bo\u00f0unum, men ta\u0301 hann kom aftur til Onglands i\u0301 1903, greiddi hann bretsku stjo\u0301rnini og Missio\u0301nini, sum hann umbo\u00f0a\u00f0i, fra\u0301 r\u00e6\u00f0uleikunum framvi\u00f0 Congoa\u0301nni. Hann hev\u00f0i si\u0301tt fyrsta sto\u0301rm\u00f8ti i\u0301 Edenburgh, og hann fo\u0301r eisini til ymisk st\u00f8\u00f0 b\u00e6\u00f0i i\u0301 Onglandi og Skotlandi, har hann vi\u00f0 or\u00f0um og myndum, sum hann sja\u0301lvur hev\u00f0i tiki\u00f0, greiddi fra\u0301 r\u00e6\u00f0uleikunum, sum Leopold Annar kongur sto\u0301\u00f0 fyri i\u0301 Kongo. Fo\u0301lk i\u0301 tu\u0301sundavi\u0301s m\u00f8ttu til hesar fundirnar hja\u0301 Dollanum, og r\u00e6\u00f0uligu ti\u0301\u00f0indini u\u0301r Congo breiddu seg skjo\u0301tt i\u0301 Sto\u0301ra Bretlandi, sum eitt u\u0301rslit av innsatsini hja\u0301 f\u00f8royska tru\u0301bo\u00f0a\u00f0aranum Daniel J. Danielsen."}, {"text_idx": "#000012", "text": "Dollin meinti, at myndugleikarnir og hansara egna missio\u0301n arbeiddi ov seint i\u0301 hesum sambandi, og ti\u0301 fo\u0301r hann vi\u00f0 ta\u00f0 sama sja\u0301lvur til verka at kunna bretska fo\u0301lki um aktuellu st\u00f8\u00f0una i\u0301 Congo."}, {"text_idx": "#000013", "text": "Vi\u00f0 hesum upply\u0301singarfundum var Dollin vi\u00f0 til at seta gongd a\u0301 altjo\u0301\u00f0a a\u0301hugan fyri st\u00f8\u00f0uni i\u0301 Congo, og sostatt var hann vi\u00f0 til at undirgrava valdi hja\u0301 har\u00f0renda og valdshungrandi einar\u00e6\u00f0isharranum Leopold Annar. F\u00f8royski tru\u0301bo\u00f0in, Daniel J. Danielsen, Dollin, var ta\u0301ti\u0301\u00f0arinnar Whistle-Blower, sum gj\u00f8rdi sto\u0301ran mun, ti\u0301 hann gj\u00f8rdi vart vi\u00f0 ta\u00f0 hann sa\u0301 \u2013 og ta\u00f0 broytti li\u0301vi hja\u0301 fo\u0301lkinum i\u0301 Kongo!"}, {"text_idx": "#000014", "text": "MINNAST F\u00d8ROYSKU HETJUNATi\u0301 er ta\u00f0, at vit minnast i\u0301 dag 150 a\u0301ra f\u00f8\u00f0ingardagin hja\u0301 hesum merkismanni, sum hevur sett spor eftir seg i\u0301 heimss\u00f8guni. Ta\u0301 Dollin er komin aftur til Skotlands u\u0301r Congo i\u0301 1903, m\u00f8tir hann f\u00f8roysku gentuni Linu, sum var f\u00f8dd og uppvaksin i\u0301 Leith av f\u00f8royskum foreldrum, sum fluttu til Leith u\u0301r F\u00f8royum i\u0301 si\u0301num yngri d\u00f8gum. Dollin og Lina giftast i\u0301 Glasgow 20. mai i\u0301 1904. Tey fluttu b\u00e6\u00f0i til F\u00f8royar i\u0301 oktober i\u0301 1904. Dollin kom at virka innan br\u00f8\u00f0rasamkomuna i\u0301 F\u00f8royum tey n\u00e6stu 12 a\u0301rini, har kona hansara, Lina, royndist honum ein dyggur stu\u00f0ul til hann doy\u00f0i i\u0301 1916 bert 45 a\u0301ra gamal."}, {"text_idx": "#000015", "text": "Saman vi\u00f0 William Gibson Sloan (Gamli Sloan) og \u00f8\u00f0rum var\u00f0 hann ein av oddamonnunum innan br\u00f8\u00f0rsamkomuna, og var vi\u00f0 til at stovna fleiri samkomur, sum enn i\u0301 dag eru virkandi samkomur."}, {"text_idx": "#000016", "text": "Minningarhaldi\u00f0 byrja\u00f0i a\u0301 gr\u00f8vini hja\u0301 Dollanum i\u0301 gamla Kirkjugar\u00f0i i\u0301 Havn, har He\u00f0in Mortensen, borgarstjo\u0301ri, leg\u00f0i krans vi\u00f0 gravsteinin hja\u0301 Dollanum. Si\u0301\u00f0ani bar Poul Jo\u0301han Djurhuus eina heilsan fram i\u0301 navninum hja\u0301 ommu si\u0301ni Innan Glyvur, Poulina Djurhuus, vanliga ro\u0301pt Poulina a\u0301 Hvi\u0301tanesi, sum i\u0301 yngri d\u00f8gum var vinkona vi\u00f0 hju\u0301nini Lina og Dollin, og hev\u00f0i t\u00e6tt samskifti vi\u00f0 tey, ikki minst ta\u0301 Dollin la\u0301 sju\u0301kur a\u0301 Finsen i\u0301 Keypmannahavn. A\u0301 kransbandinum standa hesi or\u00f0ini: \u201cTakk Gud fyri ta\u00f0, sum Dollin og Lina vo\u0301ru fyri ommu mi\u0301na!\u201d L\u00f8tan i\u0301 kirkjugar\u00f0inum enda\u00f0i vi\u00f0 b\u00f8n."}, {"text_idx": "#000017", "text": "U\u0301r kirkjugar\u00f0inum var\u00f0 fari\u00f0 ni\u00f0an i\u0301 Auluna i\u0301 gamla kommunusku\u0301la, sum i\u0301 dag eitur Finsen. Har var sto\u0301rt minningarhald skipa\u00f0 vi\u00f0 to\u0301nleiki fra\u0301 familjuni a\u0301 Kamarinum. Ein fullsett Aula. Borgarstjo\u0301rin hev\u00f0i a\u0301hugaverda huglei\u00f0ing um virksemi hja\u0301 Dollanum b\u00e6\u00f0i i\u0301 Congo og tey 12 a\u0301rini hann fekk at virka sum pr\u00e6dikuma\u00f0ur innan Br\u00f8\u00f0rasamkomuna i\u0301 F\u00f8royum."}, {"text_idx": "#000018", "text": "S\u00f8gufr\u00f8\u00f0ingurin, Oddur a\u0301 Lakjuni, sum er skyldma\u00f0ur Dollans, hev\u00f0i eina bergtakandi framf\u00f8rslu um r\u00e6\u00f0uligu umst\u00f8\u00f0urnar hja\u0301 fo\u0301lkinum i\u0301 Congo me\u00f0an Leopold Annar ra\u0301ddi fyri borgum og Dollin virka\u00f0i sum tru\u0301bo\u00f0ari har."}, {"text_idx": "#000019", "text": "Si\u0301\u00f0ani hev\u00f0i O\u0301li Jacobsen, rith\u00f8vundur, fyrilestur um Dollan, har O\u0301li ly\u0301sti henda merkismann fra\u0301 v\u00f8ggu til gr\u00f8v."}, {"text_idx": "#000020", "text": "At avrikini i\u0301 Congo hja\u0301 f\u00f8royska tru\u0301bo\u00f0aranum Da\u0301niel J. Danielsen hava gj\u00f8rt mun, er ikki eitt loyndarma\u0301l i\u0301 dag, men ein v\u00e6l dokumentera\u00f0ur s\u00f8guligur veruleiki, sum hevur fingi\u00f0 altjo\u0301\u00f0a vi\u00f0urkenning a\u0301 h\u00f8gum akademiskum stigi, og s\u00f8gan um Dollan (Mission\u00e6r Danielsen) er i\u0301 dag ein na\u0301ttu\u0301rligur partur, ta\u0301 granska ver\u00f0ur i\u0301 s\u00f8guni hja\u0301 fo\u0301lkinum i\u0301 Kongo \u2013 \u201ctann o\u0301kenda hetjan er i\u0301 dag ein kend hetja!\u201d"}, {"text_idx": "#000021", "text": "Heilsanin, sum Poul Jo\u0301han Djurhuus hev\u00f0i i\u0301 kirkjugar\u00f0inum, ver\u00f0ur endurgivin a\u0301 n\u00e6stu facebooksi\u0301\u00f0u."}, {"text_idx": "#000033", "text": "9 fyrilestrar eftir Andrew W. Sloan"}, {"text_idx": "#000034", "text": "Kristus i\u0301 Hebrearabr\u00e6vinum \u2013 Osvald Kj\u00e6rbo"}]